En kop ro med dybe, ristede smagsnoter Hojicha er en japansk grøn te, som ristes ved høj varme i den sidste del af produktionen. Ristningen giver teen sin karakteristiske gyldenbrune farve og en blød, rund smag med noter af ristede nødder, karamel og kakao. Vores økologiske hojicha kommer fra Kagoshima i det sydlige Japan og er fremstillet af en nøje udvalgt blanding af Sencha og Kukicha, som efter ristningen finmales til et silkeblødt pulver. Hos Me and My Matcha elsker vi hojicha for dens rolige karakter. Hvor matcha er kendt for sin friske, grønne smag og sit naturlige energi-boost, er hojicha det oplagte valg, når du ønsker en mere blød og afrundet kop – uden at gå på kompromis med smagen. Perfekt til varm hojicha cremet hojicha latte iced hojicha latte bagværk og desserter et roligt alternativ til kaffe eller matcha Tip til dit hojicha-ritual Pisk hojichaen op i vores glasskål med tud, indtil pulveret er helt opløst. Hæld den derefter over i din yndlingskop, tilsæt varm eller kold plantedrik, og nyd et øjeblik med ro og nærvær. Detaljer Økologisk hojicha fra Kagoshima, Japan Fremstillet af Sencha og Kukicha Finmalet pulver af ristet grøn te Produceret efter de japanske JAS-standarder for økologisk dyrkning Naturligt lavere koffeinindhold end matcha og kaffe Velegnet til både varme og kolde drikke